કમ્પ્યુટર કે લૅપટૉપ સાથે માઉસ વાપરવું પડે ત્યારે હાથમાં ડાઘ પડી જતા હોય છે. આ પ્રૉબ્લેમનો હંમેશ માટેનો ઉપાય એટલે ગ્લવ્ડ માઉસ. આવા માઉસમાં અંદર જ સેન્સર્સ ફિટ કરેલાં હોય છે અને એને કમ્પ્યુટર સાથે બ્લુટૂથ મારફતે કનેક્ટ કર્યા બાદ આંગળીઓની મદદથી મૂવ કરી શકાય છે. માઉસના સતત વપરાશથી હાથમાં દુખાવો થાય એ પણ આનાથી ટાળી શકાય છે. આ સિવાય શિયાળામાં હાથને થોડી હૂંફ મળી રહે એ માટે પણ કેટલાંક ગ્લવ્ઝ અને મોજાં હવે મળવા લાગ્યાં છે જેને કમ્પ્યુટર સાથે કનેક્ટ કરીને ગરમી મેળવી શકાય.